पाएं अपने शहर की ताज़ा ख़बरें और फ्री ई-पेपरडाउनलोड करें
कबीरधाम जिले में शनिवार को 18 से 44 साल उम्र के लोगों को वैक्सीन लगना शुरू हो गया। तीसरे चरण के टीकाकरण के लिए जिले को वैक्सीन की 3200 वॉयल उपलब्ध कराई गई है। टीकाकरण की शुरुआत चारों ब्लॉक के 2-2 यानी कुल 8 गांवों से हुई। इस दौरान युवाओं में खासा उत्साह देखने को मिला। तीसरे चरण का कोविड टीकाकरण की शुरुआत अंत्योदय कार्डधारियों से किया गया। टीकाकरण के जिला नोडल का कार्य संभाल रहे जिला पंचायत सीईओ विजय दयाराम के ने बताया कि जिले में प्रत्येक ब्लॉक के लिए 800-800 कोविड वैक्सीन मिली है। इसके लिए ब्लॉकवार टीकाकरण केंद्र बनाकर हितग्राहियों को केंद्र तक लाया जा रहा है। इसके लिए स्वास्थ्य दल के साथ राजस्व टीम से भी सहयोग ले रही है।
गूगल मीट के जरिए कैबिनेट मंत्री अकबर ने हितग्राहियों से की बात, पूछा अनुभव: जिले की प्रभारी मंत्री अनिला भेड़िया व कैबिनेट मंत्री मोहम्मद अकबर ने गूगल मीट के जरिए हितग्राहियों से बातचीत करके उनका अनुभव जाना। मंत्रियों ने बताया कि छग देश का पहला राज्य है, जहां 1 मई से 18 से 44 वर्ष आयु वर्ग के लोगों को टीका लगाना शुरू किया गया है।
इन गांवों में वैक्सीनेशन की हुई शुरुआत
पंडरिया ब्लाॅक के ग्राम मोहगांव, बोड़तरा, बोड़ला ब्लॉक के ग्राम खंडसरा, मिनिमनिया, सहसपुर लोहारा ब्लॉक के ग्राम गोछिया, सिंघनपुरी और कवर्धा ब्लॉक के ग्राम बिरकोना व पथर्रा में टीकाकरण की शुरुआत की गई है। पंडरिया विधायक ममता चन्द्राकर ने अपने क्षेत्र के टीकाकरण केंद्रों का दौरा किया। उन्होंने हितग्राहियों से अनुभव पूछा और आने वाली दिक्कतों को दूर करने का आश्वासन दिया है।
जानिए, कबीरधाम जिले में टीकाकरण की स्थिति
हेल्थ केयर वर्कर
टारेगट- 7200
टीके की पहली डोज- 6756
सेकंड डोज- 5669
फ्रंटलाइन वर्कर
टारगेट- 4586
टीके की पहली डोज- 4646
सेकंड डोज- 3524
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva kas_Deva kas_Deva hin_Deva kas_Deva kas_Deva kas_Deva hin_Deva kas_Deva zho_Hant eng_Latn